ลักษณะการประกอบธุรกิจ

ประวัติความเป็นมา

บริษัท เมโทรซิสเต็มส์คอร์ปอเรชั่น จำกัด (มหาชน)  ก่อตั้งเมื่อวันที่ 6 มกราคม พ.ศ. 2529
ด้วยทุนจดทะเบียน 4 ล้านบาท ในฐานะคู่ค้ารายแรกของไอบีเอ็มในภูมิภาคเอเชียตะวันออกเฉียงใต้
นับแต่นั้นมาบริษัทได้ขยายขอบข่ายการดำเนินธุรกิจสู่การนำเสนอโซลูชั่นและบริการด้านไอทีแบบครบวงจร

บริษัทมีการเพิ่มทุนอีก 5 ครั้งตั้งแต่ปี 2530 ถึงปี 2536 เป็นทุนจดทะเบียน 10 ล้านบาท 25
ล้านบาท 60 ล้านบาท 90 ล้านบาท และ100 ล้านบาทตามลำดับ และในปี 2538
บริษัทได้แปลงสภาพเป็นบริษัทมหาชนจำกัด
เพื่อเข้าจดทะเบียนเป็นบริษัทจดทะเบียนในตลาดหลักทรัพย์แห่งประเทศไทย
โดยมีการจดทะเบียนเพิ่มทุนเป็น 180 ล้านบาท
และเริ่มเข้าทำการซื้อขายหุ้นสามัญของบริษัทในตลาดหลักทรัพย์แห่งประเทศไทยในวันที่ 9 พฤษภาคม
2539 ต่อมาได้เพิ่มทุนจดทะเบียนเป็น 360 ล้านบาทในปี 2545 และ 479 ล้านบาทในปี 2550
ซึ่งเป็นทุนจดทะเบียนเรียกชำระแล้ว 360 ล้านบาท

ในปี 2550 บริษัทมีปรับโครงสร้างการจัดการใหม่
เพื่อให้สอดคล้องกับหลักการกำกับดูแลกิจการที่ดีของตลาดหลักทรัพย์แห่งประเทศไทย
โดยปรับจำนวนกรรมการจาก 17 ท่าน เหลือ 10 ท่าน ประกอบด้วยกรรมการที่เป็นผู้บริหาร 3
ท่าน กรรมการที่ไม่เป็นผู้บริหาร 7 ท่านโดยมีกรรมการอิสระ จำนวน 3 ท่าน

นอกจากนี้บริษัท ยังได้รับการรับรองระบบคุณภาพมาตรฐานไอเอสโอ 9001: 2000
ในทุกขั้นตอนการทำงาน จากบริษัท เอสจีเอส (ประเทศไทย) จำกัด
เพื่อเป็นการยืนยันถึงกระบวนการดำเนินธุรกิจและระดับการบริการที่ดีเทียบเท่ามาตรฐานสากล

ณ วันที่ 5 มกราคม 2552 บริษัทมีผู้ถือหุ้นใหญ่ ได้แก่ กลุ่มครอบครัวจารุวจนะ ถือหุ้นร้อยละ 19.88
บริษัทเมโทรแวลูครีเอชั่น จำกัด ถือหุ้นร้อยละ 18.83 และบริษัท เมโทรฟอส จำกัด ถือหุ้นร้อยละ
17.99 ส่วนผู้ถือหุ้นรายอื่น ๆ จะถือหุ้นไม่เกินร้อยละ 10
ซึ่งการเปลี่ยนแปลงการถือหุ้นที่ผ่านมาไม่มีผลต่ออำนาจในการควบคุมบริษัท

นอกจากนี้บริษัทยังพัฒนาศูนย์สาธิตต่าง ๆ ภายใต้แนวคิด Proof of Concept
ซึ่งนำองค์กรธุรกิจสู่มุมมองทางเทคโนโลยีใหม่ ๆ พร้อมการทดสอบและทดลองใช้ก่อนตัดสินใจ
เพื่อให้การลงทุนทางด้านไอทีเป็นไปอย่างคุ้มค่าและเกิดประสิทธิผลกับลูกค้าอย่างแท้จริง
ซึ่งบริษัทมีศูนย์สาธิต ศูนย์ฝึกอบรม และศูนย์สำรองกรณีเกิดเหตุฉุกเฉินของบริษัท
แบ่งตามสถานที่ได้ดังนี้

1.  อาคารสำนักงานใหญ่ “เมโทรแคมปัส”

-   IPC Innovation Center (Data Center)
    ให้บริการเทคโนโลยีด้านอินฟราสตรัคเจอร์และ
    โซลูชั่นเพื่อรองรับการทำธุรกรรมผ่านอินเทอร์เน็ต ซึ่งจะเอื้อประโยชน์สำหรับ
    ธุรกิจในการให้บริการลูกค้าที่ดีขึ้น พร้อมไปกับการสร้างฐานการตลาดใหม่ ๆ นอกจากนี้
    ยังเป็นศูนย์สาธิตการทำงานของระบบคอมพิวเตอร์และโซลูชั่นที่ ผสมผสานกัน
    ภายใต้กรอบความคิดของการจัดการด้านไอทีแนวใหม่ที่เรียกว่า " Capacity on Demand "
    จากแนวคิดดังกล่าวทำให้เราสามารถจัดสรรทรัพยากร
    ด้านไอทีไปตามความต้องการทางธุรกิจได้อย่างมีประสิทธิภาพ ซึ่งให้ผลลัพธ์ในเชิง
    ขีดความสามารถในการปรับเปลี่ยนหรือผสมผสานแอพพลิเคชั่นด้านธุรกิจกับ กระบวนการทำงาน
    ซึ่งพร้อมปรับปรุงหรือขยายระบบได้ตามต้องการและพร้อม ใช้งานได้ทันที
    เพื่อเพิ่มขีดความสามารถในการเติบโตและการบริหารความ เปลี่ยนแปลง
    และลดค่าใช้จ่ายในการปฏิบัติงาน

-   Business Partner Innovation Center (BPIC)
    ศูนย์สาธิตทางเทคโนโลยีที่พร้อมให้คำปรึกษากับลูกค้าในการพัฒนาระบบไอที
    ตั้งแต่การออกแบบโซลูชั่น การติดตั้งผลิตภัณฑ์ รวมถึงการทำเวิร์คช้อปและการฝึกอบรม

-   Audio Visual Information Technology Center (AVIT Center)
    จะเน้นจุดเด่นของอุปกรณ์ด้านเทคโนโลยีภาพและเสียง
    รวมถึงสวิตซ์ควบคุมในการบริหารรูปแบบการนำเสนอสื่อข้อมูลในรูปแบบต่าง ๆ

-   Business Decision Support Center
    ศูนย์จัดแสดงโซลูชั่นสำหรับการบริหารข้อมูลการดำเนินงานองค์กร
    ปรับเปลี่ยนสู่รูปแบบข้อมูลเชิงกลยุทธ์
    ซึ่งจะช่วยผู้บริหารดำเนินการตัดสินใจทางธุรกิจได้อย่างถูกต้องและประสบความสำเร็จ

-   Business Communications Center
    เน้นการเชื่อมโยงช่องทางสื่อสารทางธุรกิจทุกรูปแบบ (Unified Communication)
    ด้วยเทคโนโลยีไอพีของซิสโก้ อาทิ การจำลองรูปแบบการทำงานและการสื่อสารแบบเคลื่อนที่
    การประชุมทางไกลร่วมกับการใช้สื่อนำเสนอที่หลากหลาย ทำการ Call Center เป็นต้น

-   ศูนย์ฝึกอบรมที่สำนักงานใหญ่ เป็นการอบรมลูกค้าของบริษัท
    จะเน้นในเรื่องการเขียนโปรแกรมเพื่อใช้กับเครื่องคอมพิวเตอร์ขนาดกลางที่บริษัทจัดจำหน่าย

2.  อาคารเอสเอ็มทาวเวอร์

-   Business Productivity Center ด้วยความร่วมมือระหว่างเมโทรซิสเต็มส์ฯ
    ไมโครซอฟท์ และอินเทล ในการจำลองให้เห็นถึงการวางแผน
    และนำโซลูชั่นของไมโครซอฟท์ไปใช้ในการเพิ่มประสิทธิผล
    และความร่วมมือกับดีแทคในการนำเสนอโซลูชั่นด้าน Business Mobility
    ที่พร้อมให้องค์กรสามารถดำเนินธุรกิจได้ทุกทีทุกเวลา

-   Unified Communications Live Center (UC Live Center) ในปี 2551
    บริษัทร่วมกับ ไมโครซอฟท์ นอร์เทค เน็ตเวิร์คส์ และ ทรีดี เน็ทเวิร์คส์ ร่วมกันจัดตั้งศูนย์ฯ
    ซึ่งเป็นการจำลองสถานการณ์การใช้เทคโนโลยี ยูซี
    เพื่อให้องค์กรเห็นถึงประโยชน์ที่จะสามารถนำไปใช้งานได้จริงและเกิดผลตามความต้องการ
    ภายใต้งบประมาณที่เหมาะสม

-   Bangkok Advanced Learning เป็นศูนย์ฝึกอบรม Microsoft Certified Technical
    Education
    ซึ่งอบรมทางด้านซอฟต์แวร์ปฏิบัติการชั้นสูงและซอฟต์แวร์ทั่วไปของไมโครซอฟท์ให้แก่บุคคลทั่วไปและลูกค้าของบริษัท

3.  อาคารมหาทุนพลาซ่า

-   IBM Envisioning Center ด้วยความร่วมมือระหว่างเมโทรซิสเต็มส์ฯ และไอบีเอ็ม
    ประเทศไทย ในการจัดตั้งศูนย์สาธิตทางเทคโนโลยีและศูนย์ฝึกอบรมเกี่ยวกับซอฟต์แวร์โซลูชั่น
    และมิดเดิลแวร์ของไอบีเอ็ม

4.  อาคารสกุลไทยสุรวงศ์ทาวน์เวอร์

-   Disaster Recovery Site เป็นศูนย์สำรองข้อมูลของบริษัทกรณีเกิดเหตุฉุกเฉิน
    รวมทั้งเป็นโมบายด์ ออฟฟิศของบริษัทด้วย

ลักษณะการประกอบธุรกิจ

บริษัทมีทั้งสิ้น 6 บริษัท ประกอบด้วยบริษัทซึ่งเป็นบริษัทใหญ่ บริษัทย่อย 2 บริษัท และบริษัทร่วม 3
บริษัท ประกอบธุรกิจการขายสินค้าและบริการด้านเทคโนโลยีสารสนเทศและการสื่อสาร
โดยแบ่งเป็น 3 กลุ่มธุรกิจ ดังนี้

1.  กลุ่มผลิตภัณฑ์ฮาร์ดแวร์ (Enterprise Systems Group หรือ ESG)
    จัดจำหน่ายผลิตภัณฑ์ทางด้านฮาร์ดแวร์สำหรับองค์กรธุรกิจขนาดเล็กไปจนถึงขนาดใหญ่
    และธุรกิจอุตสาหกรรมการผลิต ประกอบด้วยเครื่องคอมพิวเตอร์ขนาดกลาง
    เครื่องคอมพิวเตอร์ส่วนบุคคล เครื่องเก็บเงิน ณ จุดขาย เครื่องพิมพ์ อุปกรณ์จัดเก็บข้อมูล
    และโสตทัศนูปกรณ์ต่าง ๆ

2.  กลุ่มผลิตภัณฑ์วัสดุสิ้นเปลือง (Office Supplies Group หรือ OSG)
    จัดจำหน่ายวัสดุสิ้นเปลืองทางด้านไอทีและเครื่องพิมพ์ขนาดเล็กจากบริษัทชั้นนำ ได้แก่ ไอบีเอ็ม
    เอชพี แคนนอน อิเมชั่น เล็กซ์มาร์ก เอปสัน
    โดยจำหน่ายผ่านระบบเทเลมาร์เก็ตติ้งพร้อมบริการจัดส่งถึงมือลูกค้าอย่างรวดเร็ว

3.  กลุ่มผลิตภัณฑ์ซอฟต์แวร์โซลูชั่น (Solutions Integration Group หรือ SIG)
    จัดจำหน่ายซอฟต์แวร์โซลูชั่น
    และบริการให้คำปรึกษาด้านไอทีเพื่อการบริหารงานที่มีประสิทธิภาพ อาทิ ซอฟต์แวร์ด้านอีอาร์พี
    ซอฟต์แวร์ระบบค้าปลีก ระบบบริหารงานโรงแรม ระบบบริหารงานฐานข้อมูล
    การจัดระเบียบการไหลเวียนของงานเอกสารในองค์กร
    โซลูชั่นเพื่อการประกอบธุรกิจผ่านอินเทอร์เน็ตหรืออี-บิซิเนส เว็บแอพพลิเคชั่น
    จดหมายอิเล็กทรอนิกส์ ซอฟต์แวร์ระบบรักษาความปลอดภัยและการสำรองข้อมูล
    ระบบความปลอดภัยบนเน็ตเวิร์ค โซลูชั่นเพื่อการบริหารระบบไอทีในองค์กร หรือ ซิสเต็มส์
    แมเนจเม้นท์ ระบบบริหารงานลูกค้าสัมพันธ์ บริการ Outsourcing บริการให้คำปรึกษาด้าน
    Balanced Scorecard และ KPIs ตลอดจนบริการฝึกอบรมด้านไอที

นอกจากนี้ยังจัดจำหน่ายอุปกรณ์ทางด้านเครือข่าย ระบบรักษาความปลอดภัยทางด้านเครือข่าย
เทคโนโลยีสื่อสารแบบไอพีรวมทั้งอุปกรณ์สำหรับห้องคอมพิวเตอร์

โครงสร้างการถือหุ้นของบริษัทในกลุ่ม ณ 31 ธันวาคม 2551

  [][]

โครงสร้างรายได้

โครงสร้างรายได้ของบริษัทและบริษัทย่อยสามารถแยกตามประเภทการดำเนินธุรกิจ ในช่วง 3
ปีที่ผ่านมามีรายละเอียดดังต่อไปนี้

(หน่วย:ล้านบาท)

  --------------------------- --------- ------- ------- ------- ------- ------- -------
  ผลิตภัณฑ์/บริการ                ดำเนิน     2551            2550            2549    
                              การโดย                                            

                                        รายได้   ร้อยละ   รายได้   ร้อยละ   รายได้   ร้อยละ

  ส่วนที่ 1 รายได้จากการขาย                                                          
  และบริการ                                                                      

  กลุ่มผลิตภัณฑ์ฮาร์ดแวร์ (ESG) *    MSC/MPP   1,920   34.3    1,737   30.9    2,593   43.8

  กลุ่มผลิตภัณฑ์วัสดุสิ้นเปลือง (OSG)   MSC       2,286   40.8    2,286   40.7    2,085   35.2

  กลุ่มผลิตภัณฑ์ซอฟต์แวร์โซลูชั่น (SIG) MSC/MIT   1,354   24.1    1,558   27.7    1,144   19.3
  *                                                                             

  อื่น ๆ                                  14      0.3     14      0.3     8       0.1

  รวมรายได้จากการขายและบริการ             5,574   99.5    5,595   99.6    5,830   98.4

  ส่วนที่ 2 รายได้อื่น ๆ                      23      0.4     14      0.3     90      1.5

  รวมรายได้ของบริษัทและบริษัทย่อย             5,597   99.9    5,609   99.9    5,920   99.9

  ส่วนที่ 3                      PSP/MS/   4       0.1     5       0.1     3       0.1
  ส่วนได้เสียในกำไร(ขาดทุน)       HIS                                               
  ของบริษัทร่วม                                                                    

  รวมรายได้ทั้งหมด                         5,601   100     5,614   100     5,923   100
  --------------------------- --------- ------- ------- ------- ------- ------- -------

ที่มา : งบการเงินรวม

* มีการจัดกลุ่มรายได้ใหม่เพื่อให้เปรียบเทียบกับปีปัจจุบันได้

เป้าหมายการดำเนินธุรกิจ

ปี 2552 บริษัทกำหนดเป้าหมายการเจริญเติบโตของรายได้รวมและอัตรากำไรขั้นต้นใกล้เคียงกับปี
2551 ซึ่งการดำเนินงานตามเป้าหมายดังกล่าว บริษัทมุ่งเน้นไปในเรื่องดังต่อไปนี้

1.  เพิ่มยอดขายในฐานลูกค้าเดิม ซึ่งส่วนใหญ่เป็นองค์กรภาคเอกชน
    และขยายธุรกิจไปยังลูกค้ากลุ่มเอสเอ็มอี ลูกค้ากลุ่มธุรกิจการเงินและกลุ่มบริการ
    โดยร่วมมือกับพันธมิตรทางธุรกิจอย่างใกล้ชิดในการนำเสนอโซลูชั่นที่ครอบคลุมความต้องการของกลุ่มลูกค้าเป้าหมาย

2.  เพิ่มผลิตภัณฑ์ หรือโซลูชั่นใหม่ ๆ เช่น
    การนำเสนอระบบการคิดค่าใช้ซอฟต์แวร์ในรูปแบบบริการ (Software as a service
    :SaaS) การนำเสนอโซลูชั่นแบบบูรณาการ (Total solutions integration)
    ระบบการสื่อสารแบบยูนิฟายด์ คอมมิวนิเคชั่น นอกจากนี้การนำเสนอบริการทางด้านไอที
    บริษัทยังเน้นให้ดำเนินการตามพระราชบัญญัติว่าด้วยการกระทำผิดเกี่ยวกับคอมพิวเตอร์
    พ.ศ.2550 และการประหยัดพลังงานและรักษาสิ่งแวดล้อม (Green IT)

3.  ขยายธุรกิจบริการด้านไอทีเอาท์ซอร์สซิ่ง
    เพราะบริษัทคาดว่าเป็นบริการที่จะทำรายได้ให้บริษัทในระยะยาว
    เนื่องจากองค์กรขนาดใหญ่ต้องการระบบไอทีที่มีคุณภาพและพร้อมใช้งานได้ทันที
    และลดความเสี่ยงด้านบุคลากร